Zim, Mosambiek se presidente knip reise kort ná sikloon | Netwerk24
Pres. Emmerson Mnangagwa van Zimbabwe en pres. Filipe Nyusi van Mosambiek het hul oorsese reise kortgeknip nadat minstens 150 mense in die suidelike dele van Afrika dood is in die verwoesting wat deur sikloon Idai veroorsaak is.
Albei presidente het reise onderneem net toe die sikloon hul onderskeie lande getref het, berig AP, waarna hulle hewige kritiek oor die reise uitgelok het.
Honderde mense was Sondag steeds vermis terwyl duisende mense glad nie toegang tot telefone of paaie het nie.
Die sikoon het verwoesting in Zimbabwe gesaai. Foto: Twitter/ MSF Zimbabwe
Minstens 1,5 miljoen mense is reeds deur die sikloon geaffekteer nadat dit Mosambiek Donderdag getref het, waarna dit na Zimbabwe oorbeweeg het, berig The Guardian.
Celso Correia, Mosambiek se minister van omgewingsake, sê dit is seker die grootste natuurlike ramp wat Mosambiek nog getref het.
"Alles is vernietig. Mense se lewens is nou ons grootste prioriteit."
Die Zimbabwe Herald berig dat Mnangagwa 'n noodtoestand in sekere gebiede afgekondig het.
Meer oor: Filipe Nyusi | Emmerson Mnangagwa | Mosambiek | Zimbabwe | Verwoesting | Dood | Sikloon
140 sterf weens sikloon in Zim, Mosambiek en Malawi